
 NR. SC2021- 8957/05.04.2021
                                                          

RAPORT DE SPECIALITATE
Privind închirierea imobilului, situat în Timişoara, str. Martir Leontina Bînciu nr.5, în vederea desfăşurării activităţii Grădiniţei cu Program Prelungit nr.19 arondată  la Grădiniţa  cu Program Prelungit nr. 33

     Având în vedere Referatul de aprobare  a proiectului de hotărâre cu nr.  SC2021-8957/05.04.2021, al  Primarului Municipiului Timişoara şi Proiectul de hotărâre  privind  închirierea  imobilului, situat în Timişoara, str. Martir Leontina Bînciu nr.5, în vederea desfăşurării activităţii Grădiniţei cu Program Prelungit nr.19, arondată  la Grădiniţa  cu program prelungit nr. 33;
     Facem următoarele precizări:
     În conformitate  cu  prevederile art. 20, alin.1 din Legea Educaţiei Naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.
    Conform  art.129 alin. (2) lit. d) alin 7 lit a)  din Ordonanţa de Urgenţă a Guvernului nr. 57/2019 privind codul administrativ, consiliul local  în exercitarea  atribuţilor  ce îi revin asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind educaţia.
    Grădiniţa cu Program Prelungit nr.19 fără personalitate juridică, este arondată la Grădiniţa cu Program Prelungit nr.33, cu presonalitate juridică şi îşi desfăşoară activitatea  în imobilul situat în Timişoara, str. Martir Leontina Bînciu nr. 5, compus din  clădire în regim D+P+1E +M cu suprafaţă construită desfăşurată de 1460,21 mp şi teren construit şi neconstruit în suprafaţă de 1183,00 mp,  înscris în CF nr.405657 Timişoara CF vechi nr. 133760  cu nr. top 125, care a fost retrocedat în baza Legii nr.10/2001. 
    Întrucât după retrocedare, municipalitatea  nu a dispus de un alt spațiu  în aceeași zonă pentru  mutarea grădiniței, în baza hotărârilor Consiliului Local au fost încheiate  contracte de închiriere succesive pe câte un an, cu o chirie negociată de Comisia  de negociere cu terţii a Consiliului Local  în  cuantum de 4100,00 euro/lună. Sumele pentru plata chiriei  au fost   asigurate de la bugetul local -cap 65.02A.03.01 “Învăţământ Preşcolar ” titlul II  "Bunuri şi servicii"  art.20.30.04  "Chirii".
    Contractul de închiriere încheiat în baza HCL nr.74/28.02.2020, între proprietarul imobilului Dl. Wiedner Wolfgang  prin av. Alexandra Răzvan Mihalcea şi Grădiniţa cu Program Prelungit nr. 33, în calitate de chiriaş,  a expirat   la data de 28.02.2021. 
     Proprietarul  imobilului Dl. Wiedner Wolfgang, cetățean  austriac, domiciliat în Austria  prin adresa înregistrată la Municipiul Timișoara cu nr. SC2020-30269/22.12.2020, ne-a informat că intenționează să efectueze lucrări majore  la clădirea  din str. Martir Leontina Bînciu nr.5, estimate  la  suma  de 60 de  mii  de euro. În  aceste condiții  și  datorită   faptului  că, chiria  a rămas aceeași pe toată perioada închirierii, fără a fi  actualizată  cu indicile inflației, Dl. Wiedner Wolfgang  ne-a transmis că  este de acord  cu menținerea activității grădiniței în imobil,  cu o chirie de 4428,00 euro/lună.  
   Conducerea Grădiniţei cu Program Prelungit nr.33, prin adresa cu nr. 32/08.02.2021, înregistrată la Municipiul Timișoara sub nr. SC2021-3560/09.22.2021 a solicitat  sprijinul  instituției noastre  în realizarea demersurilor  de prelungire  a contractului de închiriere.
   Întrucât  proprietarul imobilului  a  fost de acord  cu menținerea activității grădiniței în imobil,  cu o chirie mărită, prin HCL nr. 63/23.02.2021  a  fost  împuternicită  Comisia  de Negociere cu Terţii a Consiliului Local, constituită  în baza HCL nr.  21/26.01.2021  să negocieze  închirierea  imobilului situat în  str. Martir Leontina Bînciu nr. 5, în care funcționează Grădiniţa  cu Program Prelungit nr. 19.
    Prin Raportul de evaluare întocmit la data de 25.01.2018  chiria de piaţă pentru  imobilul din  str. Martir Leontina Bînciu nr. 5  a fost  estimată  la valoarea de  5034,00  euro/lună.
     Comisia de negociere  cu terții  s-a întrunit  în data  de 26.02.2021 și în data de  25.03.2021  și  conform Procesului verbal  nr.1,  respectiv Procesului Verbal   nr. 3, a negociat cu d-na avocat Răzvan  Mihalcea Alexandra în calitate de împuternicit al  proprietarului  închirierea imobilului astfel:  
   - Președintele  Comisiei  de negociere  cu terții a solicitat prelungirea contractului pe un an cu menținerea chiriei de 4.100 Euro/lună, urmând ca ulterior să se renegocieze chiria.
   - Doamna avocat Mihalcea a solicitat găsirea unei soluții pentru achitarea contravalorii chiriei pentru lunile în care nu a existat contract de închiriere dar grădinița a funcționat.
    Membrii comisiei au fost de acord cu introducerea sumelor reprezentând contravaloarea chiriei pentru cele două luni în care nu a existat contract de închiriere în valoarea chiriei lunare, rezultând o chirie de 4.780 Euro/ lună.
    Precizăm că perioadele   pentru care  nu a existat contract de închiriere  sunt următoarele:
   -  perioada 04.02.2020-27.02.2020, întrucât contractul de închiriere încheiat în baza HCL nr. 22/29.01.2019 a expirat la  03.02.2020 iar  noul  contract de închiriere încheiat în baza HCL nr.74/28.02.2020   a fost   încheiat cu data de  28.02.2020 și a expirat în data de  28.02.2021;
   - perioada 01.03.2021- 01.04.2021 întrucât contractul de închiriere încheiat în baza HCL nr.74/28.02.2020  a expirat în data de  28.02.2021; 
   De asemene  părțile  de comun acord au hotărât  ca termenul de plată al chiriei să fie 30 de zile de la data scadenței  nu de 15 zile cum a fost stipulat  în vechiul contract.
    Toate punctele  negociate între  membrii comisiei  și d-na avocat Răzvan  Mihalcea Alexandra au fost aduse la cunostință  proprietarului imobilului dl.  Wiedner Wolfgang  care  a fost de acord cu cele  negociate, conform  corespondenței electronice.  
     Ţinând cont de cele prezentate mai sus, se impune  promovarea unui proiect  de hotărâre  privind aprobarea închirierii imobilului  din str. Martir Leontina Bînciu nr.5, în vederea desfăşurării activităţii Grădiniţei cu Program Prelungit nr.19, arondată  la Grădiniţa  cu program prelungit nr. 33.
    Contractul  de închiriere se va încheia între proprietarul imobilului  şi Grădiniţa  cu Program  Prelungit nr. 33 pentru Grădiniţa cu Program Prelungit nr.19, în calitate de chiriaş şi   Municipiul Timişoara prin Primar în calitate de  ordonator principal de credite, pe o perioadă de un  an, începând de la data adoptării hotărârii  de consiliul local,  cu o chirie  de 4.780 Euro /lună compusă din  chiria lunară de bază  de 4100 euro /lună la care se adaugă   suma de 680 de euro reprezentând   cota parte lunară aferentă  chiriei pentru  perioada  în care care  nu au fost încheiate  contract de închiriere. 
   Clauzele contractuale se vor modifica corespunzător  celor negociate.
    Sumele pentru plata chiriei  se vor asigura  din cap 65.02. “Învăţământ ” titlul II  "Bunuri şi servicii"  art.20.30.04  "Chirii" şi se vor achita  în lei  la cursul de referinţă al BNR de la data plăţii, de către Grădiniţa  cu Program Prelungit nr. 33   în calitate de chiriaş   și ordonator terțiar de credite.    
    Având în vedere  cele  expuse mai sus  apreciem că;
    - proiectul  de  hotărâre privind închirierea imobilului, situat în Timişoara, str. Martir Leontina Bînciu nr.5, în vederea desfăşurării  activităţii  Grădiniţei cu Program Prelungit nr.19 arondată  la Grădiniţa  cu Program Prelungit nr. 33, îndeplineşte condiţiile pentru a fi supus dezbaterii Consiliului Local al Municipiului Timişoara. 

               ŞEF SERVICIU,	                                                                       CONSILIER,
                Anca Lăudatu                                                                              Ioana Ciucur      

